section_heading: Istraživanje
paragraph_text: Tijekom 1991. godine letjelica Galileo je, na svom putu prema Jupiteru, uspjela po prvi put snimiti sa 16 000&nbsp;km udaljenosti jedan asteroid - 951 Gaspra. Bili su to prvi snimci na kojima se vide površinski detalji. Tako je na asteroidu Gaspra (dimenzija 20 &times; 12 &times; 11&nbsp;km) uočeno više od 600 kratera. Najveći je imao promjer od 1.5&nbsp;km. Detektirano je i magnetsko polje, znak da Gaspra ima metalnu jezgru. U kolovozu 1993, Galileo je prošao pokraj asteroida Ida, dimenzija 58 &times; 43&nbsp;km, u čijoj je blizini otkriven 1.6 &times; 1.2&nbsp;km velik satelit Dactyl. Različitog je sastava iz čega se izvodi zaključak da je nastao nakon sudara koji je stvorio njihovu obitelj asteroida (obitelj Koronis).